**Ministru kabineta noteikumu projekta**

 **„Par Latvijas Republikas valdības un Kosovas Republikas valdības līgumu par sadarbību kultūrā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Par Latvijas Republikas valdības un Kosovas Republikas valdības līgumu par sadarbību kultūrā” (turpmāk – Projekts) izstrādāts pēc Kosovas puses ierosinājuma atbilstoši likuma „Par Latvijas Republikas starptautiskajiem līgumiem” 6.panta otrajai daļai. |
|  2. |  Pašreizējā situācija un problēmas | 2008.gada 17.februārī Kosovas parlaments pieņēma neatkarības deklarāciju.Latvija atzina Kosovas neatkarību 2008.gada 20.februārī. Diplomātiskās attiecības starp abām valstīm tika nodibinātas 2008.gada 10.jūnijā, 7.jūlijā akreditējās pirmais Latvijas vēstnieks Kosovā. 2012.gada 5.maijā akreditēts Kosovas vēstnieks Latvijā Lulzims Peci ar rezidenci Stokholmā, Zviedrijā. Latvija ir ieinteresēta aktivizēt abu valstu sadarbību un ir gatava dalīties savā valsts veidošanas un iekšējo reformu pieredzē, paturot prātā Kosovas Eiropas Savienības perspektīvu.Latvijai kā postkomunisma valstij un jaunajai ES dalībvalstij jau ir uzkrāta zināma pieredze kultūras administrēšanā pārejas situācijā no plānotās uz tirgus ekonomiku, normatīvo aktu saskaņošanā ar ES pirmsiestāšanās periodā un kā arī citās, ar kultūru saistītās jomās, kas varētu raisīt Kosovas interesi.Latvija ir gatava dalīties pieredzē jautājumos, kas Kosovai ir svarīgi un kuros Latvijas puses ekspertīze un padoms būtu noderīgi. Informācijas un pieredzes apmaiņa attiecīgo jomu ekspertu līmenī šobrīd ir vislabākais sadarbības veids. Sadarbība ar Kosovu Kultūras ministrijas līmenī ar attiecīgajām valsts kultūras un mākslas institūcijām līdz šim nav izveidojusies.Līgums radīs pamatu, lai attīstītu sadarbību starp Latviju un Kosovu kultūras jomā, veicinās cilvēku kontaktus un pieredzes apmaiņu.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Projekts sagatavots ar mērķi radīt juridisko pamatojumu sadarbībai starp Latviju un Kosovu kultūras jomā. Līguma projektu iesniedza Kosovas puse 2011. gada decembrī. Normatīvais akts ir starptautisks līgums, kas nosaka galvenos principus, jomas un veidus, kurus abas Līgumslēdzējas puses apņemas ievērot, lai veicinātu Līgumslēdzēju Pušu attiecību attīstību un nostiprināšanu kultūras jomā. Normatīvais akts sekmēs sadarbības attīstību starp abām valstīm praktiski visās kultūras jomās, attīstot tiešus kontaktus starp kultūras institūcijām, apvienībām un personām, kas darbojas kultūras, mākslas un mantojuma jomā, un citās kultūras jomās, kā arī informācijas, pieredzes un māksliniecisko aktivitāšu izstāžu, piedalīšanos abās valstīs rīkotajos starptautiskos kultūras pasākumos u.c. sadarbības un kultūrapmaiņas veidus. Lai sekmētu šī līguma īstenošanu, tiks izstrādātas un pieņemtas periodiskas trīs gadu apmaiņas programmas līgumā minētajās jomās, definējot sadarbības organizatoriskos un finanšu noteikumus pieejamā finansējuma ietvaros.Līguma īstenošana notiks iesaistītajām institūcijām esošo budžeta līdzekļu ietvaros. |
|  5. |  Projekta izstrādē iesaistītās institūcijas | Kultūras ministrija, Ārlietu ministrija, Tieslietu ministrija, Finanšu ministrija.  |
|  6. |  Iemesli, kādēļ netika nodrošināta sabiedrības līdzdalība | Projekts regulē starpvalstu attiecības un tieši neietekmē sabiedrību.  |
|  7. |  Cita informācija | Nav. |

*Anotācijas II, III, IV, V un VI sadaļa – Projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija | Nav. |

Kultūras ministra vietā -

tieslietu ministrs J.Bordāns

Vīza: Valsts sekretārs G.Puķītis

2012.11.21. 16:58

536

Tālr. 67330274, fakss 67227916

Janina.Tiskina@km.gov.lv